# **ADÁSVÉTELI SZERZŐDÉS (tervezet)**

amely létrejött egyrészről: az Országgyűlés Hivatala

székhely: 1055 Budapest, Kossuth Lajos tér 1-3.,

adószám: 15300014-2-41

képviseli: …………………………

mint vevő (a továbbiakban: „Vevő”),

másrészről: a(z) ………………………………………….

székhely:…………………………………..

adószám: ………………………………….

cégjegyzékszám: ………………………..

képviseli:…………………………………..

mint eladó (a továbbiakban: „Eladó”),

a továbbiakban együtt: „Szerződő Felek” között **„Videotechnikai eszközök beszerzése (678/1/2017) / Biztonságtechnikai eszközök beszerzése (678/2/2017) / Számítástechnikai eszközök beszerzése (678/3/2017)”** tárgyában az alulírott napon és helyen, a következő feltételekkel.

**Előzmények**

1. A Vevő uniós értékhatárt elérő, nyílt közbeszerzési eljárást folytatott le „Videotechnikai, biztonságtechnikai és számítástechnikai eszközök beszerzése (678/2017)” tárgyában, amely eljárás nyertese az 1. rész / a 2. rész / a 3. rész tekintetében az Eladó lett.

(Az eljárás eredménye alapján kerül véglegesítésre)

1. Az Eladó a jelen Szerződés aláírásával kijelenti, hogy a közbeszerzési eljárásban rendelkezésére bocsátott dokumentumok alapján az általa teljesítendő feladatokat és a Vevő követelményeit megismerte, azok tartalmát elfogadta, az eljárás során a további információ kérésére vonatkozó lehetőségével tisztában volt, minden az ajánlattételhez szükséges választ, információt megkapott, a szerződés rendelkezéseit mindezekre is tekintettel magára nézve kötelezőnek elfogadja.
2. A közbeszerzési eljárás során keletkezett dokumentációkban, továbbá az ajánlatban meghatározott műszaki, szakmai tartalom egymást kölcsönösen kiegészíti és magyarázza. Amennyiben a közbeszerzési eljárás során keletkezett dokumentációk, továbbá az ajánlatban meghatározott műszaki, szakmai tartalom eltérést, ellentmondást tartalmaz, akkor minden esetben a Vevő számára kedvezőbb megoldás az irányadó.
3. **A szerződés tárgya**

Eladó vállalja a Szerződés 1-3. számú mellékleteiben meghatározott eszközök beszerzését és a teljesítés helyére történő szállítását a Szerződésben meghatározott feltételekkel. A Vevő által meghatározott követelményeket az 1. sz. melléklet, a berendezések műszaki specifikációját a 2. sz. melléklet, a részletes ártáblázatot a 3. sz. melléklet tartalmazza.

1. **Teljesítési határidő, a szerződés időtartama**
   1. A berendezések helyszínre szállításának és próbaüzemmel történő üzembe helyezésének határideje: a szerződéskötéstől számított 40. munkanap, vagyis 2017. …………………………...

(A szerződéskötéskor kerül kitöltésre).

* 1. Az Eladó a 2.1. pontban meghatározott határidő tekintetében a Vevővel előzetesen egyeztetett időpontban történő előteljesítésre jogosult.
  2. Az 1. pontban foglaltak teljesítése kizárólag a Szerződő Felek által előzetesen, írásban egyeztetett időpontban lehetséges. Ennek érdekében az Eladó a szállítás tervezett időpontjáról legalább 10 munkanappal korábban köteles értesíteni a Vevő jelen szerződésben szakmai kérdésekben illetékes kapcsolattartóként megjelölt képviselőjét.

1. **A teljesítés helye, módja, igazolása**
   1. A teljesítés helye: Országgyűlés Irodaháza, 1054 Budapest, Széchenyi rkp. 19.
   2. Az Eladó az 1.1. pontban meghatározott termékeket a Vevő birtokába adja, és a rájuk vonatkozó tulajdonjogot a Vevőre átruházza. A tulajdonjog átszállásának időpontja azonos az Eladót a szerződésben foglaltak alapján megillető vételár megfizetésének időpontjával.
   3. Az Eladó köteles a termékek kezelésére, tárolására, karbantartására vonatkozó felhasználói tájékoztatást az 1. sz. mellékletben meghatározott termékekre vonatkozóan a Vevő részére átadni.
   4. Az 1. pontban foglaltak hiánytalan, szerződésszerű teljesítésének igazolása mindkét fél által aláírt átadás-átvételi jegyzőkönyvvel történik. Az átadás-átvételi jegyzőkönyv aláírásának feltétele:
2. az 1. pont szerinti összes termék leszállítása,
3. az 1. sz. mellékletben megjelölt termékek kezelésére, tárolására, karbantartására vonatkozó magyar nyelvű felhasználói tájékoztatások hiánytalan átadása,
4. az 1. sz. mellékletben megjelölt termékek jótállási jegyeinek átadása,
5. a berendezések CE megfelelőségének igazolása,
6. a berendezések tanúsítványainak, igazolásainak átadása,
7. **Szerződéses ár**
   1. Az Eladót a jelen Szerződés 1. pontjában foglaltak szerződésszerű, maradéktalan teljesítése ellenében ………………….,- Ft.+ÁFA összegű ellenszolgáltatás illeti meg.

(a végleges nyertes ajánlat alapján kerül kitöltésre)

* 1. A 4.1. pontban meghatározott ellenszolgáltatás tartalmazza a szerződés teljesítéshez szükséges összes költséget és a szerződés időtartama alatt semmilyen jogcímen sem emelhető.

1. **Fizetési feltételek**
   1. A Vevő előlegfizetést nem teljesít.
   2. Az Eladó az 1. pontban foglaltak vonatkozásában egy számla benyújtására jogosult, a számla benyújtásának feltétele a teljesítés 3.4 pont szerinti átadás-átvételi jegyzőkönyvvel történő igazolása a Vevő által. A számla benyújtásának további feltétele a 8. pontban előírt biztosíték Vevő rendelkezésére bocsátása.
   3. A számlán a Vevő neve, címe: Országgyűlés Hivatala 1055 Budapest, Kossuth Lajos tér 1-3., adószáma: 15300014-2-41. A számla postázási címe: Országgyűlés Hivatala, Országgyűlési Őrség, 1055 Budapest, Kossuth Lajos tér 1-3.
   4. Vevő a számla tekintetében az adózás rendjéről szóló 2003. évi XCII. törvény 36/A §-36/B §-aiban foglaltak alkalmazásával köteles az ellenszolgáltatást teljesíteni.
   5. Az adózás rendjéről szóló 2003. évi XCII. törvény (Art.) 36/A §-a értelmében – a havonta nettó módon számított 200.000, forintot meghaladó kifizetésnél – a számlák kifizetésének feltétele a tényleges kifizetést megelőző 30 napnál nem régebben kelt nemlegesnek minősülő együttes adóigazolás eredeti példányának átadása, bemutatása, megküldése a Vevő részére.
   6. Amennyiben az Eladót - az Art. 36/B. §-a alkalmazásával - felvették a köztartozásmentes adózói adatbázisba, az adóigazolás benyújtása alól mindaddig mentesül, amíg szerepel az említett adatbázisban.
   7. Az általános forgalmi adóról szóló 2007. évi CXXVII. törvénynek a számla kiállításakor hatályos rendelkezéseinek megfelelően kiállított számla a Kbt. 135. § (1) bekezdésében, 135. § (6) bekezdésében, a Ptk. 6:130. § (1)-(2) bekezdéseiben előírtak szerint, a kézhezvételének napját követő 30 naptári napon belül kerül kifizetésre az Eladó cégkivonatában szereplő, a számlán feltüntetésre kerülő számlájára történő átutalással. Az adóigazolás késedelmes rendelkezésre bocsátása esetén a fizetési határidőt az adóigazolás átvételétől kell számítani.
   8. Késedelmes teljesítés esetén Vevő a Ptk. 6:155. §-ában meghatározott késedelmi kamat fizetésére köteles.
   9. Az Eladó a Kbt. 136. § (1) bekezdése alapján kötelezettséget vállal arra, hogy
2. nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek az Eladó adóköteles jövedelmének csökkentésére alkalmasak;
3. a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről a Vevőt haladéktalanul értesíti.
4. **Jótállás, szavatosság**
   1. Az Eladó kijelenti, hogy a szerződés alapján a Vevőnek átadott eszközök megfelelnek a hatályos jogszabályoknak, szabványoknak és műszaki előírásoknak, valamint a szerződésben és mellékleteiben foglalt követelményeknek.
   2. Az Eladó mindazon termékekre, amelyeket az 1. sz. mellékletben foglaltak szerint jótállási jeggyel kell átadni a Vevő részére, a teljesítés Vevő által történő igazolásától számított 12 hónap / 24 hónap / 36 hónap / 48 hónap / 60 hónap jótállást vállal, amely időtartamot a jótállási jegyen feltüntet. A többi termék jótállási ideje egységesen 12 hónap.

(A jótállás időtartama a nyertes ajánlatnak megfelelően kerül feltüntetésre.)

* 1. Amennyiben a jótállási jegyen a szerződésben vállalt jótállási időnél rövidebb időtartam kerül feltüntetésre, úgy a szerződés irányadó, és Eladó a hiba felismerését követően haladéktalanul, de legkésőbb öt munkanapon belül intézkedik a jótállási jegy cseréjéről.
  2. Az Eladó jótállási és szavatossági felelőssége nem terjed ki az olyan hibákra, amelyek az átadott kezelési utasítások be nem tartásából, rendeltetésellenes használatból, rongálásból, illetve elemi csapásból származnak, ebben az esetben az Eladó a hibajavításra vonatkozó írásbeli ajánlatot ad a Vevőnek, majd annak írásbeli jóváhagyását követően végzi el a hiba elhárítását.
  3. A jótállási idő alatt bejelentett igények a jótállási idő leteltét követő három hónapon belül is érvényesíthetők.
  4. Az Eladó szavatossági illetve jótállási kötelezettségeire a Ptk. 6:171. §, 6:173. § és 6:157. § - 6:167. § rendelkezéseit kell alkalmazni.
  5. Az Eladó szavatolja, hogy a szerződés alapján a Vevőnek átadott berendezések újak, alkalmasak a rendeltetésszerű használatra, valamint mentesek mindenfajta tervezési, anyagbeli, kivitelezési hibától.
  6. Garanciális ügyintézés: A termékek meghibásodása esetén Vevő a következő ügyfélszolgálaton érvényesítheti jótállási vagy szavatossági igényeit:

Cégnév:

Pontos cím:

Telefonszám:

Telefax szám:

e-mail:

1. **Kártérítés, kötbérek**
   1. Az Eladó köteles az általa, az alkalmazottja, az alvállalkozója vagy közreműködője által okozott károkat a Vevő számára megtéríteni.
   2. Amennyiben az Eladó elmulasztja a szerződésben vállalt kötelezettségének az előírt határidőre történő teljesítését olyan ok miatt, amelyért felelős, úgy a Vevő késedelmi kötbérre jogosult. A késedelmi kötbér mértéke az 1. pontban foglaltak vonatkozásában, minden késedelmes nap után, a szerződésszegéssel érintett termék(ek) 3. sz. melléklet szerinti, általános forgalmi adó nélkül számított árának 1%-a.
   3. Az Eladó hibás teljesítése esetén a Vevő a hiba bejelentésétől a hiba kijavításáig a késedelmi kötbérrel megegyező mértékű minőségi kötbérre jogosult. Mentesül az Eladó a kötbérfizetési kötelezettsége alól, ha a hibabejelentéskor hibátlan termékre cseréli a hibás terméket.
   4. Amennyiben az Eladó szerződéses kötelezettségét az ő érdekkörében felmerült okból nem teljesíti, úgy köteles a 4.1. pontban meghatározott ellenérték ÁFA nélküli értékének 30 %-át meghiúsulási kötbér címén a Vevőnek megfizetni.
   5. A kötbér a szerződésszegés napján válik esedékessé.
   6. Az esedékessé vált késedelmi kötbér és kártérítési igény a benyújtott számlából – az Eladó egyoldalú hozzájáruló nyilatkozata vagy mindkét fél által aláírt jegyzőkönyv alapján – visszatartható, a minőségi kötbér ugyanezen dokumentumok alapján a 8. pont szerinti biztosíték terhére is érvényesíthető.
   7. Bármely nem szerződésszerű teljesítés jogi fenntartás nélküli elfogadása a Vevő részéről nem jelent joglemondást azon igényről vagy igényekről, amelyek a Vevőt az Eladó szerződésszegése következményeként megilletik.
2. **Biztosíték**
   1. Az Eladó a szerződés hibás teljesítésével kapcsolatos igények biztosítékaként – a Kbt. 134. §. (3) bekezdése alapján, a Kbt. 134. § (6) bekezdés a) pontjának megfelelő –biztosítékot nyújt a Vevőnek a jótállás időtartamát egy hónappal meghaladó érvényességi idővel, a 4.2 pont szerinti, általános forgalmi adó nélkül számított ellenszolgáltatás 5%-át kitevő, vagyis ………………………… Ft értékben. értékben. A számla benyújtásának feltétele ezen biztosíték rendelkezésre bocsátása az arról szóló eredeti okmány Vevő részére történő átadásával. A biztosítékról szóló eredeti okmány a szerződés 6. sz. mellékletévé válik.
   2. Az Eladó hibásan teljesít, amennyiben az általa szállított bármely eszköz, illetve teljesített bármely szolgáltatás nem felel meg a Szerződés szerinti követelményeknek vagy a hatályos jogszabályi rendelkezéseknek vagy hatósági előírásoknak vagy a hatályos magyar szabványoknak, szakmai szokásoknak.
3. **Együttműködés,**
   1. A felek megállapodnak abban, hogy együttműködnek jelen szerződés eredményes teljesítése céljából.
   2. A jelen szerződéssel kapcsolatban a felek közötti bármely értesítésnek írásban kell történnie.
   3. A felek nyilatkozattételre jogosult képviselői:
      1. a Vevő képviselői:

Szerződéses kérdésekben:

……………………………. tel: +361 441 ………. fax: +361 441 ………..

[…………………@........................](mailto:markoja.szilard@ogyk.hu)

Szakmai kérdésekben:

…………………………. tel: +361 441- ………. fax: +361 441- ………..

[…………………@........................](mailto:markoja.szilard@ogyk.hu)

* + 1. Az Eladó képviselői

Szerződéses kérdésekben:

…………………………. tel: +36- ………. fax: +36- ………..

[…………………@........................](mailto:markoja.szilard@ogyk.hu)

Szakmai kérdésekben:

…………………………. tel: +36…. ………. fax: +36…..………..

[…………………@........................](mailto:markoja.szilard@ogyk.hu)

* 1. A felek képviselői jogosultak és kötelesek megtenni minden a szerződés teljesítése érdekében szükséges intézkedést és nyilatkozatot, amely nem ellentétes a jelen szerződésben és annak mellékleteiben foglaltakkal, valamint nem minősül a szerződés módosításának, kiegészítésének.
  2. A megnevezett személyek illetve adataik változásáról a felek haladéktalanul kötelesek egymást írásban értesíteni, amely értesítés nem minősül a Szerződés módosításának.
  3. A kijelölt személyek egymás között valamennyi közlést, intézkedést és döntést írásban rögzítenek.

1. **Vitás kérdések rendezése, jogorvoslat**
   1. A Vevőnek és az Eladónak mindent meg kell tennie annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a jelen szerződéssel kapcsolatban merül fel.
   2. Amennyiben az említett közvetlen tárgyalások a megkezdésüktől számított 15 napon belül nem vezetnek a jelen szerződéssel összefüggésben keletkezett jogvita megoldásához, úgy a perben eljáró bíróságot az 1952. évi III. törvény (Pp.) rendelkezései alapján kell kiválasztani.
2. **Átláthatóság**
   1. Az Eladó a 368/2011. (XII. 31.) Korm. rendelet 50. § (1a) bekezdése alapján nyilatkozik arról, hogy átlátható szervezetnek minősül. Nyilatkozata a Szerződés 5. számú mellékletét képezi. Az Eladó kötelezettséget vállal arra, hogy e nyilatkozatban foglaltak változása esetén haladéktalanul, írásban tájékoztatja a Vevőt.
   2. Az Eladó tudomásul veszi, hogy a valótlan tartalmú nyilatkozat alapján kötött szerződést a Vevő azonnali hatállyal felmondja vagy – ha a szerződés teljesítésére még nem került sor - a szerződéstől eláll.
   3. Az Eladó kötelezettséget vállal arra, hogy kizárólag olyan közreműködőt vesz igénybe a jelen szerződés teljesítése során, amely átlátható szervezet.
3. **A szerződés módosítása**

A jelen szerződés módosítása kizárólag a Kbt. 141. §-142. §-aiban foglaltak figyelembe vételével, mindkét fél egyetértésével, a szerződés aláírására jogosult személyek aláírásával, a Kbt. 37. § (1) bekezdésében előírt közzétételi kötelezettség megtartásával történhet.

1. **A szerződés megszűnése**
   1. Vevő a Kbt. 143. § (1) bekezdése alapján jogosult a szerződést felmondani vagy a szerződéstől elállni, amennyiben
2. feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
3. az Eladó nem biztosítja a Kbt. 138. §-ban foglaltak betartását, vagy az Eladó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
4. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.
   1. A Vevő a Kbt. 143. § (2) bekezdése alapján köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy az Eladó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
   2. A Vevő a Kbt. 143. § (3) bekezdése alapján jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – amennyiben:
5. az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
6. az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
   1. Az Eladó súlyos szerződésszegése esetén Vevő elállásra illetve a szerződés azonnali hatályú felmondására jogosult.
   2. Súlyos szerződésszegésnek minősül:

* a jelen Szerződés 2.1. pontjában meghatározott határidő tekintetében 30 munkanapot meghaladó késedelem, amelynek oka olyan körülmény, amelyért az eladó felelős,
* a jelen Szerződésben előírt titoktartási kötelezettség megszegése

1. **Egyéb megállapodások**
   1. Az Eladó gyártói nyilatkozattal igazolta, hogy a szállítandó termékek hivatalos forgalmazója.
   2. Az Eladó felelős a teljesítéshez szükséges számú és szaktudású szakember és műszaki felszereltség rendelkezésre állásáért, továbbá a teljesítésben közreműködő személyek testi épségével, egészségével, életével valamint a Vevő vagyonával kapcsolatban általa okozott károkért, továbbá az érvényes magyar jogszabályok, hatósági előírások betartásáért.
   3. Az Eladó kijelenti, hogy a szállított termékekre vonatkozóan harmadik személynek nem áll fenn olyan joga, amely a Vevő tulajdonszerzését akadályozza, korlátozza.
2. **Alvállalkozók bevonása**
   1. A jelen szerződést a Kbt. 138. § (1) bekezdéseiben foglaltak értelmében a közbeszerzési eljárás nyerteseként szerződő fél köteles teljesíteni, a teljesítésben a Szerződés 4. sz. mellékletben felsorolt alvállalkozók vehetnek részt.
   2. Az Eladó a szerződés teljesítésében résztvevő alvállalkozók, közreműködők tevékenységéért illetve mulasztásáért sajátjaként felel.
   3. A szerződés teljesítéséhez a ………………………………. bocsát rendelkezésre kapacitást.

vagy:

15.3. A szerződés teljesítése során kapacitás igénybevételére nem kerül sor.

(A 15. pont a nyertes ajánlat alapján kerül véglegesítésre.)

1. **Titoktartás, információk bizalmas kezelése**
   1. Az Eladó a Vevő érdekkörébe tartozó titkot köteles megtartani, és a titoktartási kötelezettséget köteles alkalmazottaival, foglalkoztatottaival és alvállalkozóival, valamint az alvállalkozók alkalmazottjaikkal és valamennyi a jelen Szerződés teljesítésébe bevont közreműködővel is betartatni. Az titok megsértéséből eredően okozott károkért az Eladó felel.
   2. A titoktartási kötelezettség alól jogszabály felmentést adhat.
2. **Záró rendelkezések**
   1. A jelen szerződés az aláírása napjától hatályos.
   2. A jelen szerződésben nem szabályozott kérdések tekintetében a közbeszerzésekről szóló 2015. évi CXLIII. törvény, a polgári törvénykönyvről szóló 2013. évi V. törvény és a vonatkozó magyar jogszabályok irányadók.
   3. A felek a szerződést elolvasás és értelmezés után, a mellékletek áttanulmányozását követően, mint akaratukkal mindenben megegyezőt, jóváhagyólag aláírják.
   4. A jelen szerződés öt, egymással mindenben megegyező, eredeti példányban készült, amelyből három példány a Vevőt, kettő példány az Eladót illeti meg.
   5. A jelen szerződés elválaszthatatlan részét képezik a következő mellékletek:

1. sz. melléklet: A Vevő által meghatározott műszaki követelmények

2. sz. melléklet: A szállítandó berendezések részletes műszaki specifikációja

3. sz. melléklet: Ártáblázat

4. sz. melléklet: Nyilatkozat a Kbt. 138. § (3) bekezdése alapján

5. sz. melléklet: Átláthatósági nyilatkozat

6. sz. melléklet: Biztosíték okmánya

7. sz. melléklet: gyártói nyilatkozat (1. és 2. rész esetben)

Kelt: Budapest, 2017………………..

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_ |
| Országgyűlés Hivatala  Vevő | Eladó |